turjo4nis/wikipedia-bn-dump-20250701 huggingface dataset:
শরিফ উদ্দিন আহমেদ

শরিফ উদ্দিন আহমেদ (৭ মার্চ ১৯৪২-৬ আগস্ট ১৯৯৭) বাংলাদেশ আওয়ামী লীগের রাজনীতিবিদ, আইনজীবী ও হবিগঞ্জ-২ আসনের সাবেক সাংসদ। তিনি ১৯৯১ ও জুন ১৯৯৬ সালের জাতীয় সংসদের নির্বাচিত সংসদ সদস্য।

জন্ম ও প্রাথমিক জীবন 
শরিফ উদ্দিন আহমেদ ৭ মার্চ ১৯৪২ সালে তৎকালীন সিলেটের হবিগঞ্জের বানিয়াচং উপজেলার যাত্রাপাশা গ্রামে জন্মগ্রহণ করেন। তার পিতা দিদার বক্স। তিনি গ্রামের প্রাথমিক বিদ্যালয় হতে প্রাথমিক এবং বানিয়াচং এল আর সরকারি উচ্চ বিদ্যালয় থেকে মেট্রিক পাশ করে হবিগঞ্জের বৃন্দাবন সরকারি কলেজ থেকে বিএ পাশ করে ১৯৬৭ সালে ঢাকা বিশ্ববিদ্যালয় থেকে এমএ ডিগ্রী লাভ করেন। একই বিশ্ববিদ্যালয় থেকে ১৯৭১ সালে এলএলবি পাশ করেন।

রাজনৈতিক ও কর্মজীবন 
শরিফ উদ্দিন আহমেদ এলএলবি পাশ করার পূর্বে বানিয়াচংয়ের এল.আর সরকারি উচ্চ বিদ্যালয়ে শিক্ষকতার মাধমে কর্মজীবন শুরু করে পরে হবিগঞ্জ কোর্টে আইন ব্যবসায় যোগদেন। ছাত্রজীবনেই তিনি রাজনৈতিতে জড়িয়ে পড়েন। ১৯৭১ সালে বানিয়াচংয়ে তার উদ্যোগে সংগ্রাম পরিষদ গঠন করা হলে তিনি ছিলেন কমিটির সাধারণ সম্পাদক। হবিগঞ্জ জেলা আওয়ামীলীগের সাধারণ সম্পাদক ও সভাপতির দায়িত্ব হিসেবেও দায়িত্ব পালন করেন তিনি। ২৭ ফেব্রয়ারি ১৯৯১ সালে অনুষ্ঠিত পঞ্চম জাতীয় নির্বাচনে হবিগঞ্জ-২ আসন থেকে আওয়ামীলীগের মনোনয়নে তিনি সংসদ সদস্য নির্বাচিত হন। জুন ১৯৯৬ সালের সপ্তম জাতীয় নির্বাচনেও একই আসন থেকে তিনি দ্বিতীয়বারের মতো জয়লাভ করেন।

পারিবারিক জীবন 
শরিফ হালিমা খানমকে ১৯৭৩ সালে বিয়ে করেন। তাদের তিন পুত্র রাসেল, ময়েজ উদ্দিন শরীফ রুয়েল ও জনি এবং দুই কন্যা কুমকুম ও তিন্নী।

মৃত্যু 
শরিফ উদ্দিন আহমেদ ৬ আগস্ট ১৯৯৭ সংসদ সদস্য থাকাকালীন মৃত্যুবরণ করেন।

আরও দেখুন 

 পঞ্চম জাতীয় সংসদ সদস্যদের তালিকা
 সপ্তম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 পঞ্চম জাতীয় সংসদ সদস্যদের তালিকা (১৯৯১) -জাতীয় সংসদ
 সপ্তম জাতীয় সংসদ সদস্যদের তালিকা (জুন ১৯৯৬)-জাতীয় সংসদ

১৯৪২-এ জন্ম
১৯৯৭-এ মৃত্যু
হবিগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
পঞ্চম জাতীয় সংসদ সদস্য
সপ্তম জাতীয় সংসদ সদস্য
শেখ ফজলে ফাহিম

শেখ ফজলে ফাহিম হলেন একজন বাংলাদেশি ব্যবসায়িক প্রতিনিধি। তিনি দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি বা এফবিসিসিআই-এর সাবেক সভাপতি৷ এবং এই প্রতিষ্ঠানের তিনি ২২তম সভাপতি৷

প্রাথমিক জীবন ও শিক্ষা 
ফাহিম বাংলাদেশ আওয়ামী লীগের প্রেসিডিয়াম সদস্য শেখ ফজলুল করিম সেলিমের ছেলে। তিনি সেন্ট এডওয়ার্ডস বিশ্ববিদ্যালয় থেকে রাজনৈতিক অর্থনীতিতে স্নাতকোত্তর ডিগ্রি অর্জন করেন এবং স্নাতক প্রোগ্রামের অংশ হিসাবে তিনি হার্ভার্ড বিশ্ববিদ্যালয়ে যোগ দেন।

ব্যক্তিগত জীবন 

শেখ ফাহিম ন্যান্সি জাহারা বিনত মুসাকে বিয়ে করেছেন, মুসা বিন শমসের এর কন্যা, যার সাথে তার তিনটি সন্তান রয়েছে, শেখ জাহারাত মানহা, শেখ ফারদান ইয়াভান্দ এবং শেখ ফারজাদ জাইদান।

কর্মজীবন 
শেখ ফাহিম বর্তমানে অবসিডিয়ান বাংলাদেশ লিমিটেডের ব্যবস্থাপনা পরিচালক। তিনি ইউরো পেট্রো প্রোডাক্ট লিমিটেডের চেয়ারম্যানও। এর আগে তিনি এডওয়ার্ড জোন্স ইনভেস্টমেন্টস, একটি বৈশ্বিক আর্থিক সংস্থায় আর্থিক উপদেষ্টা হিসেবে কাজ করেছেন। তিনি এফবিসিসিআইয়ের ২০১৭-২০১৯ মেয়াদের জন্য নির্বাচিত সিনিয়র সহ-সভাপতি ছিলেন। এর আগে তিনি ২০১৫-২০১৭ মেয়াদে এফবিসিসিআই-এর নির্বাচিত পরিচালক হিসেবে দায়িত্ব পালন করেন।তিনি কনফেডারেশন অফ এশিয়া প্যাসিফিক চেম্বার অফ কমার্স অ্যান্ড ইন্ডাস্ট্রিজ, সাউথ এশিয়ান অ্যাসোসিয়েশন অফ রিজিওনাল কো-অপারেশন (সার্ক) চেম্বার অফ কমার্স অ্যান্ড ইন্ডাস্ট্রিজের নির্বাচিত ভাইস প্রেসিডেন্ট হিসেবে বাংলাদেশের প্রতিনিধিত্ব করেন দক্ষিণ এশিয়ার আটটি দেশের বেসরকারি খাতের (SCCI)। তিনি এখন আইওআরবিএফ এবং ডি-৮ অর্গানাইজেশন ফর ইকোনমিক কোঅপারেশন এর চেয়ারম্যান।

এওয়ার্ড সমূহ 

ওয়ার্ল্ড কাস্টমস অর্গানাইজেশন কর্তৃক সার্টিফিকেট অব মেরিট
গ্লোবাল ট্রেড লিডারস ক্লাব কর্তৃক আন্তর্জাতিক নির্মাণ ব্যবসা পুরস্কার- ভূষিত হন ।

তথ্যসূত্র

বহিঃ সংযোগ 

শেখ পরিবার
জীবিত ব্যক্তি
ঢাকার ব্যক্তি
২১শ শতাব্দীর বাঙালি
জাকারিয়া খান চৌধুরী

জাকারিয়া খান চৌধুরী বাংলাদেশ জাতীয়তাবাদী দলের রাজনীতিবিদ ও হবিগঞ্জ-২ আসনের সাবেক সাংসদ। তিনি ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য।

জন্ম ও প্রাথমিক জীবন 
জাকারিয়া খান চৌধুরী হবিগঞ্জ জেলায় জন্মগ্রহণ করেন।

রাজনৈতিক ও কর্মজীবন 
জাকারিয়া খান চৌধুরী সাবেক রাষ্ট্রপতি জিয়াউর রহমানের উপদেষ্টা ছিলেন। তিনি হবিগঞ্জ-২ আসন থেকে ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য। তিনি ১৯৯১ ও ১২ জুন ১৯৯৬ সালের নির্বাচনে অংশ নিয়েও পরাজিত হন।

আরও দেখুন 

 ষষ্ঠ জাতীয় সংসদ সদস্যদের তালিকা

তথ্যসূত্র

বহিঃসংযোগ 

 ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) -জাতীয় সংসদ

হবিগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
২০২১-এ মৃত্যু
১৯৩৩-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
হবিগঞ্জ জেলার ব্যক্তি
স্লাভকো ভিনচিচ

স্লাভকো ভিনচিচ (জন্ম: ২৫ নভেম্বর ১৯৭৯) হলেন স্লোভেনীয় পেশাদার ফুটবল রেফারি। তিনি ২০১০ সাল থেকে ফিফার হয়ে আন্তর্জাতিক ম্যাচগুলোতে রেফারির দায়িত্ব পালন করছেন। তিনি দামির স্কোমিনার দলে অতিরিক্ত সহকারী হিসাবে উয়েফা ইউরো ২০১২-এ অংশগ্রহণ করেছেন।

২০১৪–১৫ উয়েফা ইউরোপা লিগের ৩২ দলের পর্বে ইএ গুইঙ্গাম্প এবং দিনামো কিয়েভের ম্যাচে স্লাভকো ভিনচিচ রেফারি ছিলেন এবং দিনামো কিয়েভের খেলোয়াড়দের দুটি লাল কার্ড দেখিয়েছিলেন। পরবর্তীতে লাল কার্ডগুলো নিয়ে বেশ বিতর্ক হয়েছিল।

তথ্যসূত্র

জীবিত ব্যক্তি
১৯৭৯-এ জন্ম
উয়েফা ইউরোপা লিগের রেফারি
স্লোভেনীয় ফুটবল রেফারি
উয়েফা ইউরো ২০২০-এর রেফারি
২০২২ ফিফা বিশ্বকাপের রেফারি
অ্যান্থনি টেইলর (রেফারি)

অ্যান্থনি টেইলর (জন্ম: ২০ অক্টোবর ১৯৭৮) হলেন ম্যানচেস্টারের উইদেনশের একজন ইংরেজ পেশাদার ফুটবল রেফারি। ২০১০ সালে, তাকে সিলেক্ট গ্রুপ রেফারিদের তালিকায় উন্নীত করা হয়েছিল; যারা প্রাথমিকভাবে প্রিমিয়ার লিগে দায়িত্ব পালন করে এবং ২০১৩ সালে ফিফার তালিকাভুক্ত রেফারি হয়েছিলেন; যা তাকে ইউরোপীয় ও আন্তর্জাতিক ম্যাচে রেফারির দায়িত্ব পালন করার অনুমতি দেয়। ২০১৫ সালে, তিনি ওয়েম্বলি স্টেডিয়ামে ফুটবল লিগ কাপ ফাইনালের দায়িত্ব পালন করেছিলেন। পরে টেইলর চেলসি এবং আর্সেনালের মধ্যে ২০১৭ এফএ কাপ ফাইনালের পারিচালনার দায়িত্ব পালন করার জন্য ওয়েম্বলিতে ফিরে এসেছিলেন, ২০১৫ সালের পর এটি ছিল তার দ্বিতীয় ম্যাচ যেটির পরিচালনা তিনি ওয়েম্বলি স্টেডিয়ামে করেছেন।

তথ্যসূত্র

বহিঃসংযোগ 
 soccerbase.com-এ পরিসংখ্যান
 রেফওয়ার্ল্ড প্রোফাইল

জীবিত ব্যক্তি
১৯৭৮-এ জন্ম
উইদেনশের ব্যক্তি
ইংরেজ ফুটবল রেফারি
প্রিমিয়ার লিগের রেফারি
উয়েফা চ্যাম্পিয়নস লিগের রেফারি
উয়েফা ইউরোপা লিগের রেফারি
গ্রেটার ম্যানচেস্টারের ক্রীড়াবিদ
এফএ কাপ ফাইনালের রেফারি
উয়েফা ইউরো ২০২০-এর রেফারি
ম্যানচেস্টারের ক্রীড়াবিদ
২০২২ ফিফা বিশ্বকাপের রেফারি
সান্তাহার–কাউনিয়া রেলপথ

সান্তাহার-কাউনিয়া লাইন বাংলাদেশ রেলওয়ের অধীনে পরিচালিত একটি মিটারগেজ রেললাইন।

ইতিহাস
সান্তাহার-কাউনিয়া লাইন  ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে ফুলছড়ি (তিস্তামুখ) এর সান্তাহার থেকে ৯৪ কিলোমিটার দীর্ঘ (৫৮ মাইল) মিটারগেজ রেলপথ ট্র্যাক নির্মিত। বর্তমানে লাইন ফুলছড়ি উপজেলার বালাসী ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া-কাউনিয়া লাইন ১৯০৫ সালে নির্মাণ করা হয়।

বর্তমান অবস্থা
সান্তাহার-কাউনিয়া লাইনটি ১০০ বছরের পুরনো হওয়াতে রেললাইনটি অনেক যায়গায় ঝুঁকিপূর্ণ হয়ে গেছে এজন্য ট্রেন কম গতিতে চলাচল করে (৩০-৫০ কিলোমিটার)। আবার বর্ষা মৌসুমে রেললাইনে পানি উঠলে ট্রেন যোগাযোগ বিঘ্নিত হয়।

স্টেশন তালিকা 
সান্তাহার-কাউনিয়া লাইনে ২৮ টি স্টেশন আছে নিম্নে তা উল্লেখ করা হলো:
সান্তাহার জংশন
আদমদিঘী রেলওয়ে স্টেশন
নসরতপুর রেলওয়ে স্টেশন
আলতাফনগর রেলওয়ে স্টেশন
তালোড়া রেলওয়ে স্টেশন
পাচঁপীর মাজার রেলওয়ে স্টেশন
কাহালু রেলওয়ে স্টেশন
বগুড়া রেলওয়ে স্টেশন
গাবতলী রেলওয়ে স্টেশন
সুখানপুকুর রেলওয়ে স্টেশন
সৈয়দ আহমেদ কলেজ রেলওয়ে স্টেশন
ভেলুরপাড়া রেলওয়ে স্টেশন
সোনাতলা রেলওয়ে স্টেশন
শালমারা হল্ট রেলওয়ে স্টেশন
মহিমাগঞ্জ রেলওয়ে স্টেশন
বোনারপাড়া রেলওয়ে স্টেশন
বাদিয়াখালী রেলওয়ে স্টেশন
ত্রিমোহনী রেলওয়ে স্টেশন
গাইবান্ধা রেলওয়ে স্টেশন
কুপতলা রেলওয়ে স্টেশন
কামারপাড়া রেলওয়ে স্টেশন
নলডাঙ্গা রেলওয়ে স্টেশন
বামনডাঙ্গা রেলওয়ে স্টেশন
হাসানগঞ্জ রেলওয়ে স্টেশন
চৌধুরাণী রেলওয়ে স্টেশন
পীরগাছা রেলওয়ে স্টেশন
অন্নদানগর রেলওয়ে স্টেশন
কাউনিয়া রেলওয়ে স্টেশন

শাখা লাইন
বোনারপাড়া-তিস্তামুখঘাট
বোনারপাড়া রেলওয়ে স্টেশন
ভরতখালী রেলওয়ে স্টেশন
ফুলছড়ি রেলওয়ে স্টেশন
তিস্তামুখঘাট রেলওয়ে স্টেশন 

ত্রিমোহনী-বালাসিঘাট
ত্রিমোহনী রেলওয়ে স্টেশন
আনন্দবাজার রেলওয়ে স্টেশন
কাঞ্চিপাড়া রেলওয়ে স্টেশন
বালাসিঘাট রেলওয়ে স্টেশন

সম্পর্কিত নিবন্ধ
পার্বতীপুর-পঞ্চগড় লাইন
পার্বতীপুর-বারসই লাইন
চিলাহাটি-পার্বতীপুর-সান্তাহার-দর্শনা লাইন
বুড়ীমারি-লালমনিরহাট-পার্বতীপুর লাইন
তিস্তা জংশন-কুড়িগ্রাম-চিলমারী লাইন
ঈশ্বরদী-সিরাজগঞ্জ লাইন
মাঝগ্রাম-পাবনা-ঢালারচর লাইন
দর্শনা জংশন-খুলনা লাইন

তথ্যসূত্র

বাংলাদেশের মিটারগেজ রেলপথ
১৮৭৮-এ চালু রেলপথ
গাজা-জেরিকো চুক্তি

গাজা-জেরিকো চুক্তি সরকারীভাবে পরিচিত গাজা ফালি এবং জেরিকো এলাকার চুক্তি নামে। এটি অসলো চুক্তি ১ এর ধারাবাহিকতায় স্বাক্ষরিত হয়। এই সন্ধি কায়রো চুক্তি ১৯৪৪ নামেও পরিচিত। এটি ১৯৯৪ সালের ৪ মে ইয়াসির আরাফাত এবং ইসরায়েলের মন্ত্রী আইজ্যাক রবিনের মধ্যে স্বাক্ষরিত হয়।

এই চুক্তির ফলে ফিলিস্তিনীরা ৫ বছরের মধ্যে সীমিত পরিসরে হলেও পশ্চিম তীর এবং গাজা উপত্যকা পাঁচ বছরের মধ্যে স্বায়ত্তশাসন কায়েম করতে পারবে। চুক্তিমতে ইসরাইল পশ্চিম তীরের জেরিকো এলাকা এবং গাজা উপত্যকা থেকে নিজেদের নিয়ন্ত্রণ আংশিকভাবে তুলে নেবে। চুক্তি অনুযায়ী ফিলিস্তিন অথোরিটি গঠিত হয়, এবং ইয়াসির আরাফাত এই অথোরিটির সভাপতি হন।

এ চুক্তির অন্যান্য বিষয়গুলো ছিল অর্থনৈতিক বিষয়াদি নিয়ে আলোচনা; যা প্যারিস প্রটোকল নামে পরিচিত। এ চুক্তিতে ফিলিস্তিনের নিজস্ব পুলিশ থাকা নিয়ে আলোচনা করা হয়েছে। এই চুক্তি অসলো চুক্তি ২ এর বিকল্প হিসেবে স্বাক্ষরিত হয়েছে।

তথ্যসূত্র

আন্তর্জাতিক চুক্তি
ইসরায়েলের চুক্তি
ক্লোজ-আপ (টুথপেস্ট)

ক্লোজ-আপ হল  টুথপেস্ট ব্র্যান্ড যা ১৯৬৭ সালে ইউনিলিভার দ্বারা প্রথম জেল টুথপেস্ট হিসাবে চালু হয়েছিল।  এই ব্র্যান্ডটি বিশ্বজুড়ে ইউনিলিভার কর্তৃক বাজারজাত করা হয়  এবং ২০০৩  থেকে উত্তর আমেরিকার বাজারের জন্য চার্চ অ্যান্ড ডুইটকে  লাইসেন্স দেওয়া ।

ক্লোজ-আপ টুথপেস্ট ফিলিপাইন, পেরু, আর্জেন্টিনা, ইন্দোনেশিয়া, শ্রীলঙ্কা, ভারত, ইরান, ব্রাজিল, রাশিয়া এবং বাংলাদেশেও  পাওয়া যায়। এটি ভারতের বিক্রয়ের ক্ষেত্রে শীর্ষ ব্র্যান্ডগুলির মধ্যে একটি।  ব্র্যান্ডটি তার বিজ্ঞাপনে লাইফস্টাইল আবেদন দিয়ে যুবকদেরকে টার্গেট করতে করছে।  দ্য ইকোনমিক টাইমসের  আগস্ট ২০১৬-এর একটি প্রতিবেদন অনুসারে, জানুয়ারী-জুন ২০১৫ এবং জানুয়ারী-জুন ২০১৬ সময়ে টুথপেষ্টের বাজারে শেয়ারের দ্বিতীয় অবস্থানে ছিল ক্লোজ-আপ।

আরো দেখুন

তথ্যসূত্র 

ইউনিলিভার মার্কা
১৯৬৭-এ প্রবর্তিত পণ্য
টুথপেস্টের মার্কা
২০২০ সালের বলিউড চলচ্চিত্রের তালিকা

এটি ২০২০ সালে মুক্তিপ্রাপ্ত বলিউড চলচ্চিত্রের একটি তালিকা।

জানুয়ারি–মার্চ

আরও দেখুন
 ২০১৯ সালের বলিউড চলচ্চিত্রের তালিকা
 ২০২১ সালের বলিউড চলচ্চিত্রের তালিকা
 বলিউড চলচ্চিত্রের তালিকা

তথ্যসূত্র

২০২০
বলিউড
বলিউড
ডক্টর জেকিল অ্যান্ড মিস্টার হাইড (১৯৩১-এর চলচ্চিত্র)

ডক্টর জেকিল এবং মিস্টার হাইড () হল রুবেন মামুলিয়ান পরিচালিত ১৯৩১ সালের মার্কিন প্রাক-কোড ভীতিপ্রদ চলচ্চিত্র। এটি রবার্ট লুইস স্টিভেনসনের ১৮৮৬ সালে স্ট্রেঞ্জ কেস অব ডক্টর জেকিল অ্যান্ড মিস্টার হাইড অবলম্বনে নির্মিত। এতে নাম ভূমিকায় অভিনয় করেন ফ্রেড্রিক মার্চ, যাকে একজন ভূতগ্রস্ত ডাক্তার চরিত্রে দেখা যায়, যিনি মানুষের ভিতরের অশুভ সত্তাকে দমনের জন্য তার নতুন সূত্র প্রয়োগ করেন। মার্চের অভিনয় ভূয়সী প্রশংসা লাভ করে এবং তিনি তার প্রথম একাডেমি পুরস্কার অর্জন করেন।

কুশীলব
 ফ্রেড্রিক মার্চ - ডক্টর হেনরি জেকিল / মিস্টার এডওয়ার্ড হাইড
 মিরিয়াম হপকিন্স - আইভি পিয়ারসন
 রোজ হোবার্ট - মুরিয়েল ক্যারু
 হোমস হার্বার্ট - ডক্টর ল্যানিয়ন
 হ্যালিওয়েল হবস - ব্রিগেডিয়ার-জেনারেল ক্যারু
 এডগার নর্টন - পুল
 টেম্প পিগট - মিসেস হকিন্স
 আর্নল্ড লুসি - আটারসন (কৃতিত্ব দেওয়া হয়নি)
 কর্নেল ম্যাকডনেল - হবসন (কৃতিত্ব দেওয়া হয়নি)

মুক্তি
ডক্টর জেকিল অ্যান্ড মিস্টার হাইড চলচ্চিত্রটি ১৯৩১ সালে ভেনিস চলচ্চিত্র উৎসবের ১ম আয়োজনে প্রদর্শিত হয়। পরে ৩১শে ডিসেম্বর নিউ ইয়র্ক সিটিতে ও ১৯৩২ সালের ২রা জানুয়ারি মার্কিন যুক্তরাষ্ট্রে মুক্তি দেওয়া হয়।

পুরস্কার ও সম্মাননা
বিজয়ী
 শ্রেষ্ঠ অভিনেতা বিভাগে একাডেমি পুরস্কার - ফ্রেড্রিক মার্চ (ওয়ালেস বিরির সাথে যৌথভাবে)
 ভেনিস চলচ্চিত্র উৎসব - দর্শকের সবচেয়ে প্রিয় অভিনেতা - ফ্রেড্রিক মার্চ; এবং সবচেয়ে মৌলিক কল্পনাধর্মী গল্প - রুবেন মামুলিয়ান
 ফিল্ম ডেইলি - ১০ সেরা চলচ্চিত্র
 দ্য নিউ ইয়র্ক টাইমস - ১০ সেরা চলচ্চিত্র

মনোনয়ন
 শ্রেষ্ঠ চিত্রগ্রহণ বিভাগে একাডেমি পুরস্কার - কার্ল স্ট্রাস
 শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার - পার্সি হিথ ও স্যামুয়েল হফেনস্টেইন
 সূত্র:

অন্যান্য সম্মাননা
চলচ্চিত্রটি আমেরিকান ফিল্ম ইনস্টিটিউটের নিম্নোক্ত তালিকায় অন্তর্ভুক্ত হয়েছে:
 ২০০১: এএফআইয়ের ১০০ বছর...১০০ থ্রিলস - মনোনীত
 ২০০৩: এএফআইয়ের ১০০ বছর...১০০ নায়ক ও খলনায়ক:
 মিস্টার হাইড - মনোনীত খলনায়ক

তথ্যসূত্র

বহিঃসংযোগ

 
 
 
 

১৯৩১-এর চলচ্চিত্র
১৯৩০-এর দশকের ভীতিপ্রদ চলচ্চিত্র
মার্কিন চলচ্চিত্র
মার্কিন ভীতিপ্রদ চলচ্চিত্র
মার্কিন সাদাকালো চলচ্চিত্র
ডক্টর জেকিল অ্যান্ড মিস্টার হাইড চলচ্চিত্র
নির্বাক চলচ্চিত্রের সবাক পুনর্নির্মাণ
প্যারামাউন্ট পিকচার্সের চলচ্চিত্র
ভীতিপ্রদ উপন্যাস অবলম্বনে চলচ্চিত্র
লন্ডনের পটভূমিতে চলচ্চিত্র
বিবাচনকৃত চলচ্চিত্র
নাটক ভিত্তিক মার্কিন চলচ্চিত্র
১৯৩০-এর দশকের ঐতিহাসিক চলচ্চিত্র
মার্কিন চলচ্চিত্রের পুনর্নির্মাণ
১৯৩০-এর দশকের ইংরেজি ভাষার চলচ্চিত্র
১৯শ শতাব্দীর পটভূমিতে চলচ্চিত্র
১৯৩০-এর দশকের মার্কিন চলচ্চিত্র
ফিজি–বাংলাদেশ সম্পর্ক

বাংলাদেশ–ফিজি সম্পর্ক বলতে বাংলাদেশ এবং ফিজির মধ্যে দ্বিপাক্ষিক সম্পর্ককে বোঝায়। ফিজি ৩১ জানুয়ারি, ১৯৭২ সালে বাংলাদেশের স্বাধীনতাকে স্বীকৃতি দেয়।  দুই দেশের মধ্যে কূটনৈতিক সম্পর্ক আনুষ্ঠানিকভাবে ২০০৩ সালে শুরু হয়েছিল।  দুটি দেশই কমনওয়েলথের সাধারণ সদস্য। ২০১৩ সালে, বাংলাদেশের পররাষ্ট্রমন্ত্রী ফিজিয়ান সরকারকে দেশকে গণতন্ত্রের দিকে পরিচালিত করার আহ্বান জানান।

সম্পর্ক

কৃষি 
বাংলাদেশ ও ফিজি কৃষি বিকাশের বিষয়ে সমঝোতা স্মারক স্বাক্ষরের বিষয়ে বিবেচনা করছে, যার মাধ্যমে বাংলাদেশ ফিজিকে তার কৃষি প্রযুক্তি সরবরাহ করবে।

সংস্কৃতি 
২০১৪ সালে, ফিজি বাংলাদেশে রাগবি উন্নয়নে বাংলাদেশ রাগবি ইউনিয়নের সাথে সমঝোতা স্মারক স্বাক্ষর করেছে। এই সহায়তা ফিজি-বাংলাদেশ ফ্রেন্ডশিপ রাগবি টুর্নামেন্ট ২০১৫ সালের ফেব্রুয়ারিতে অনুষ্ঠিত হয়ে এখনো চলমান রয়েছে।

অর্থনৈতিক 
বাংলাদেশ ও ফিজি উভয়ই উভয় দেশের দ্বিপাক্ষিক অর্থনৈতিক কার্যক্রম সম্প্রসারণে গভীর আগ্রহ দেখিয়েছে। ফিজিতে দক্ষ ব্যবসায়িক নিবন্ধকরণের কারণে বাংলাদেশী বিনিয়োগকারীরা ফিজিতে বিনিয়োগে তাদের আগ্রহ দেখিয়েছেন।  টেক্সটাইল শিল্পগুলি ফিজিতে বিনিয়োগের জন্য বাংলাদেশী ব্যবসায়ীদের একটি সম্ভাব্য খাত হিসাবে চিহ্নিত করা হয়েছে।  অন্যান্য সম্ভাব্য খাতগুলির মধ্যে রয়েছে চিকি, তথ্য এবং যোগাযোগ প্রযুক্তি। 

২০০৭ সালে ফিজিতে বাংলাদেশের হাই কমিশনার ফিজির স্বাস্থ্যমন্ত্রীর সাথে বাংলাদেশের ওষুধের বাল্ক রফতানি নিয়ে আলোচনা করেন।

তথ্যসূত্র 

ফিজি
ডক্টর জেকিল অ্যান্ড মিস্টার হাইড (১৯৪১-এর চলচ্চিত্র)

ডক্টর জেকিল অ্যান্ড মিস্টার হাইড () হল ভিক্টর ফ্লেমিং পরিচালিত ১৯৪১ সালের মার্কিন ভীতিপ্রদ চলচ্চিত্র। এতে নাম ভূমিকায় অভিনয় করেন স্পেন্সার ট্রেসি, এবং অন্যান্য শ্রেষ্ঠাংশে অভিনয় করেন ইংরিদ বারিমান ও লানা টার্নার। এছাড়া পার্শ্ব ভূমিকায় অভিনয় করেন ডোনাল্ড ক্রিস্প, ইয়ান হান্টার, বার্টন ম্যাকলেন, সি. অব্রি স্মিথ ও সারা অলগুড। এটি রবার্ট লুইস স্টিভেনসনের ১৮৮৬ সালের গথিক উপন্যাসিকা স্ট্রেঞ্জ কেস অব ডক্টর জেকিল অ্যান্ড মিস্টার হাইড অবলম্বনে নির্মিত। এই উপন্যাসিকার একাধিক চলচ্চিত্ররূপ রয়েছে, এই চলচ্চিত্রটি ১৯৩১-এর চলচ্চিত্রের পুনর্নির্মাণ। চলচ্চিত্রটি ১৪তম একাডেমি পুরস্কারে তিনটি বিভাগে মনোনয়ন লাভ করে।

কুশীলব
 স্পেন্সার ট্রেসি - ডক্টর জেকিল
 ইংরিদ বারিমান - আইভি পিয়ারসন
 লানা টার্নার - বিয়া এমারি
 ডোনাল্ড ক্রিস্প - স্যার চার্লস এমারি
 ইয়ান হান্টার - জন ল্যানিয়ন
 বার্টন ম্যাকলেন - স্যাম হিগিন্স
 সি. অব্রি স্মিথ - বিশপ ম্যানারস
 পিটার গডফ্রি - পুল, জেকিলের গৃহভৃত্য
 সারা অলগুড - মিসেস হিগিন্স
 ফ্রেডরিক ওয়ারলক - ডক্টর হিথ
 উইলিয়াম ট্যানেন - ইনটার্ন ফেনউইক
 ফ্রান্সেস রবিনসন - মার্শিয়া
 ডেনিস গ্রিন - ফ্রেডি
 বিলি বেভান - জনাব ওয়েলার
 ফরেস্টার হার্ভি - বৃদ্ধ প্রুটি
 লুমসডেন হেয়ার - কর্নেল ওয়াইমাউথ
 লরেন্স গ্র্যান্ট - ডক্টর কোর্টল্যান্ড
 জন বার্কলি - গির্জায় কনস্টেবল
 কলিন কেনি - কনস্টেবল
 লিডিয়া বিলব্রুক - লেডি কোপওয়েল
 আলেক ক্রেইগ - খাদ্য পরিবেশনকারী

পুরস্কার ও সম্মাননা
মনোনয়ন
 শ্রেষ্ঠ চিত্রগ্রহণ বিভাগে একাডেমি পুরস্কার (সাদাকালো) - ইয়োসেফ রুটেনবের্গ
 শ্রেষ্ঠ চলচ্চিত্র সম্পাদনা বিভাগে একাডেমি পুরস্কার - হ্যারল্ড এফ. ক্রেস
 শ্রেষ্ঠ মৌলিক সুর বিভাগে একাডেমি পুরস্কার - ফ্রানৎস ওয়াক্সম্যান
অন্যান্য সম্মাননা
 আমেরিকান ফিল্ম ইনস্টিটিউটের ২০০৪ সালের এএফআইয়ের চলচ্চিত্রের সুরের ১০০ বছর - মনোনীত

তথ্যসূত্র

বহিঃসংযোগ

 
 
 
 
 

১৯৪১-এর চলচ্চিত্র
১৯৪০-এর দশকের ভীতিপ্রদ চলচ্চিত্র
মার্কিন চলচ্চিত্র
মার্কিন পুনর্নির্মিত চলচ্চিত্র
মার্কিন ভীতিপ্রদ চলচ্চিত্র
মার্কিন সাদাকালো চলচ্চিত্র
ডক্টর জেকিল অ্যান্ড মিস্টার হাইড চলচ্চিত্র
ভিক্টর ফ্লেমিং পরিচালিত চলচ্চিত্র
ভীতিপ্রদ উপন্যাস অবলম্বনে চলচ্চিত্র
মেট্রো-গোল্ডউইন-মেয়ারের চলচ্চিত্র
১৯৪০-এর দশকের ইংরেজি ভাষার চলচ্চিত্র
লন্ডনের পটভূমিতে চলচ্চিত্র
মার্কিন চলচ্চিত্রের পুনর্নির্মাণ
১৯৪০-এর দশকের মার্কিন চলচ্চিত্র
শৈলকুপা

''' নামে বাংলাদেশে যেসব স্থান ও প্রশাসনিক অঞ্চল রয়েছে। যথা:

শৈলকুপা উপজেলা, ঝিনাইদহ জেলার একটি উপজেলা
শৈলকুপা থানা, ঝিনাইদহ জেলার একটি থানা
শৈলকুপা পৌরসভা, শৈলকুপা উপজেলার একটি পৌরসভা
শিবচর পৌরসভা

শিবচর পৌরসভা বাংলাদেশের মধ্যাঞ্চলের মাদারীপুর জেলার শিবচর উপজেলার অন্তর্গত একটি প্রথম শ্রেণীর (ক-শ্রেণী) পৌরসভা যা ৯টি ওয়ার্ড নিয়ে গঠিত। শিবচর পৌরসভার উপর দিয়ে ময়নাকাটা নদী প্রবাহিত হয়েছে।

পটভূমি

শিব শঙ্কর নামে এক ধার্মিক ব্যক্তি এই অঞ্চলে বাস করত, সে দেব-দেবির উপাসক হিসাবে খুব বিশিষ্ট ছিল। তার নামেই শিবচর নামকরণ করা হয়। স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৭ সালের ২৬শে অক্টবর তৎকালীন শিবচর ইউনিয়নকে তৃতীয় শ্রেণীর (গ-শ্রেণী) পৌরসভায় রূপান্তরিত করে এবং পৌর প্রশাসকের দায়িত্ব পালন করেন মোসলেম উদ্দিন খান। ১৯৯৯ সালের ২৪শে ফেব্রুয়ারি প্রথম পৌরসভা নির্বাচন অনুষ্ঠিত হয়। আঃ লতিফ মোল্লা পৌরসভার প্রথম চেয়ারম্যান নির্বাচিত হন।

জনসংখ্যার উপাত্ত
২০১১ সালের পরিসংখ্যান অনুযায়ী শিবচর পৌরসভায় সর্বমোট ২৪,১৫৪ জন পৌর নাগরিক পৌর এলাকায় বসবাস করেন এবং প্রতি বর্গ কিলোমিটারে ২৮০০ জন লোক বাস করে।

শিবচর পৌরসভায় ৬৭টি মসজিদ, ১টি ঈদগাহ, ৪২টি মন্দির রয়েছে।

ভূগোল
শিবচর পৌরসভা ভৌগোলিক অবস্থান । মাদারীপুর জেলার উত্তর প্রান্তে শিবচর পৌরসভার অবস্থান। এর মোট আয়তন ২১৬২ একর (৮.৭৫ বর্গ কিলোমিটার)। জেলা সদর থেকে এ পৌরসভার দূরত্ব ৩২ কিলোমিটার। এ পৌরসভার উত্তরে পাঁচ্চর ইউনিয়ন, পূর্বে দ্বিতীয়খন্ড ইউনিয়ন, দক্ষিণে বহেরাতলা উত্তর ইউনিয়ন, এবং পশ্চিমে দত্তপাড়া ইউনিয়ন অবস্থিত।

প্রশাসন
১৯৯৭ সালে শিবচর পৌরসভা গঠন করা হয়। ১৯৯৯ সালের ২৪শে ফেব্রুয়ারি প্রথম পৌরসভা নির্বাচন অনুষ্ঠিত হয়। শিবচর পৌরসভায় ৯টি ওয়ার্ড ও ১৭ট মহল্লা রয়েছে। বর্তমানে মো‌ঃ আওলাদ হোসেন খান পৌরসভার মেয়র হিসেবে দায়িত্ব পালন করছেন। পৌরসভাটি বর্তমানে স্থানীয় সরকার, পল্লী উন্নয়ন ও সমবায় মন্ত্রণালয় কর্তৃক প্রথম শ্রেণীর (ক-শ্রেণী) পৌরসভা হিসেবে স্বীকৃত।

শিবচর পৌরসভার প্রশাসনিক কার্যক্রম শিবচর উপজেলার আওতাধীন। এটি বাংলাদেশ জাতীয় সংসদ নির্বাচনে ২১৮নং নির্বাচনী এলাকা মাদারীপুর-১ এর অংশ।

শিক্ষা
শিবচর পৌরসভার সাক্ষরতার হার ৪৫%। এ পৌরসভায় ২টি সরকারি কলেজ, ৪টি মাদ্রাসা, ৪টি মাধ্যমিক বিদ্যালয়, ৮টি সরকারি প্রাথমিক বিদ্যালয় ও ১১টি টেকনিক্যাল স্কুল এন্ড কলেজ রয়েছে।

স্বাস্থ্য

সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। শিবচর অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। এ পৌরসভায় ৫০ শয্যা বিশিষ্ট একটি সরকারি হাসপাতালের সাথে সাথে ৭টি বেসরকারি হাসপাতাল রয়েছে। এছাড়াও ২৪টি মা ও শিশু কল্যাণ কেন্দ্র রয়েছে।

যোগাযোগ ব্যবস্থা
বাংলাদেশের জাতীয় মহাসড়ক এন৮ (ঢাকা - মাওয়া ফেরীঘাট (আর৮১২) - ফেরী - ভাঙ্গা (এন৮০৪, এন৮০৫) - বরিশাল (এন৮০৯) - পটুয়াখালী) শিবচরকে ঢাকা থেকে শিবচর হয়ে মাদারীপুর-বরিশাল-পটুয়াখালীর সাথে সংযোগ স্থাপন করেছে। মহাসড়ক থেকে জেলা সড়ক জেড৮০১১ (পাঁচ্চর-শিবচর-মাদারীপুর সড়ক) শিবচর পৌরসভার সাথে মাদারীপুর শহরের সাথে সংযোগ স্থাপন করেছে।

শিবচর থেকে ঢাকাগামী অধিকাংশ বাস সায়েদাবাদ বাস টার্মিনাল ও কদমতলী বাস টার্মিনালে এসে থামে। শিবচর জিরো পয়েন্ট থেকে মাদারীপুর জেলা সদরের দূরুত্ব ৩২ কিলোমিটার, রাজধানী ঢাকার দূরত্ব ৫৮ কিলোমিটার।

২০১১ সালের হিসেব অনুযায়ী এ পৌরসভায় ৪৫.২৩ কিলোমিটার পাকারাস্তা, ১৭.২২ কিলোমিটার আধা-পাকারাস্তা ও ৭.৯ কিলোমিটার কাঁচারাস্তা রয়েছে। কালভার্ট রয়েছে ১১টি। এ পৌরসভায় কোন রেললাইন বা ট্রেন যোগাযোগের ব্যবস্থা নেই।

আরও দেখুন
শিবচর উপজেলা
মাদারীপুর জেলা
মাদারীপুর পৌরসভা

তথ্যসূত্র

বহিঃসংযোগ 

মাদারীপুর জেলার পৌরসভা
পৌরসভা
ইজাজ ফাকিহ

ইজাজ ফাকিহ (; জন্ম: ২৪ মার্চ, ১৯৫৬) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, মুসলিম কমার্শিয়াল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন।

খেলোয়াড়ী জীবন 
১৯৭৩-৭৪ মৌসুম থেকে ১৯৯১-৯২ মৌসুম পর্যন্ত ইজাজ ফাকিহ’র প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে পাঁচটিমাত্র টেস্ট ও সাতাশটি একদিনের আন্তর্জাতিকে অংশগ্রহণ করেছেন ইজাজ ফাকিহ। ২২ ডিসেম্বর, ১৯৮০ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৪ এপ্রিল, ১৯৮৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।

১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে পাকিস্তানের পক্ষে খেলেছিলেন।

তথ্যসূত্র

আরও দেখুন 
 আজমত রানা
 মোহাম্মদ মুনাফ
 পাকিস্তানি টেস্ট ক্রিকেটারদের তালিকা
 পাকিস্তানি একদিনের আন্তর্জাতিক ক্রিকেটারদের তালিকা
 টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

বহিঃসংযোগ 
 
 

১৯৫৬-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
করাচি থেকে আগত ক্রিকেটার
করাচির ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টেস্ট ক্রিকেটার
পাকিস্তানি ক্রিকেটার
পাবলিক ওয়ার্কস ডিপার্টমেন্টের ক্রিকেটার
মুসলিম কমার্শিয়াল ব্যাংকের ক্রিকেটার
সিন্ধুর ক্রিকেটার
কোঙ্কানি বংশোদ্ভূত পাকিস্তানি ব্যক্তি
মুহাজির ব্যক্তি
ময়ূর সিংহাসন

ময়ূর সিংহাসন বা তখত তাউস মুঘল বাদশাহ শাহ জাহান কর্তৃক নির্মিত একটি সিংহাসন। একে দুনিয়ার সবচেয়ে দামী সিংহাসন হিসাবে দাবি করা হয়। বাদশাহ শাহজাহানের সিংহাসনের সংখ্যা ছিল ৭টি এবং এগুলোর মধ্যে ময়ূর সিংহাসনই ছিল সবচেয়ে দামী ও জমকালো। প্রায় আট বছর (১৬২৮ খ্রিস্টাব্দ থেকে ১৬৩৫ খ্রিস্টাব্দ পর্যন্ত) তখনকার আট কোটি টাকা ব্যয়ে নির্মাণ করা হয় এ সিংহাসনটি। বেবাদল খাঁর তত্ত্বাবধানে নির্মাণ করা হয় এ সিংহাসনটি। আগ্রার তাজমহলের চেয়েও দ্বিগুণ অর্থ ব্যয়ে নির্মাণ করা হয় সিংহাসনটি। এটি ছিল দুর্লভ স্বর্ণ, হীরা ও মরকত মণিখচিত।

ময়ূর সিংহাসনের শেষ পরিণাম সম্পর্কে সঠিকভাবে জানা যায়নি। তবে দিল্লির বাদশাহ আওরঙ্গজেবের ১৭০৭ সালে মৃত্যু হলে মোগলদের শক্তি কমে যেতে শুরু করে। এমন সময় সিংহাসনটি ১৭৩৯ খ্রিস্টাব্দে পারস্যের সম্রাট নাদির শাহ ভারতবর্ষ অভিযানকালে লুট করেন। দিল্লি থেকে ফিরে যাওয়ার সময় তিনি বিখ্যাত কোহিনূর হীরাও লুট করেন। পরবর্তীতে নাদির শাহ এটা নিয়ে যান পারস্যে। অনেকের মতে, নাদির শাহ দিল্লিতে অবস্থানের সময় ময়ূর সিংহাসনের মতো আরেকটি সিংহাসন বানিয়েছিলেন। এবং যাওয়ার সময় তিনি দুটি সিংহাসনই পারস্যে নিয়ে যান। ধারণা করা হয়, নাদির শাহ কোহিনূর হীরাটি সযত্নে রাখেন এবং পরবর্তীতে ময়ূর সিংহাসন ও কোহিনূর হীরার জন্য প্রতিপক্ষের কাছে খুন হতে হয় তাকে। তবে দুটি জিনিসের একটিও এখন আর পারস্যে নেই। বিভিন্নভাবে হাত বদল হতে হতে তখত তাউস বর্তমানে রয়েছে ইরানে। তবে ময়ূর সিংহাসনে বসানো বিশ্বখ্যাত কোহিনূর হীরা এক পর্যায়ে ব্রিটিশদের হাত ধরে ইংল্যান্ডে চলে যায়। বর্তমানে যা লন্ডনের টাওয়ারে সংরক্ষিত রয়েছে।

তথ্যসূত্র 

মুঘল সাম্রাজ্য
ইরানের ইতিহাস
ভারতের ইতিহাস
মধ্যযুগীয় ভারত
১৭৩৯-এ ভারত
মুঘল শিল্প
সিংহাসন
ডার্থ ভেডার

ডার্থ ভেডার (ইংরেজি : Darth Vader), হলেন স্টার ওয়ার্স ফ্র্যাঞ্চাইজির একজন চরিত্র। মূল ট্রিলজিতে তিনি প্রধান প্রতিদ্বন্দ্বী চরিত্র হিসেবে ভূমিকা রাখেন বটে, কিন্তু প্রিক্যুয়েল ট্রিলজিতে তিনি তাঁর জন্মগত পরিচয় অ্যানাকিন স্কাইওয়াকার নামে প্রধান নায়ক হিসেবে আবির্ভূত হন।

তথ্যসূত্র 

স্টার ওয়ার্সের চরিত্র
চলচ্চিত্রে পুরুষ চরিত্র
টেলিভিশনে পুরুষ চরিত্র
ডিজিটাল বর্তনী

ডিজিটাল বর্তনী বা ইংরেজি পরিভাষাতে ডিজিটাল সার্কিট () বলতে এমন ধরনের বর্তনীকে বুঝায় যেখানে দুটি সঙ্কীর্ণ স্তরের মধ্য দিয়ে সংকেত আদান প্রদান ঘটে। প্রতিটি স্তর দুটি পৃথক অবস্থা নির্দেশ করে ( উদাহরণস্বরূপঃ খোলা/বন্ধ, ০/১, সত্য/মিথ্যা)। ডিজিটাল বর্তনীতে বুলিয়ান লজিক পরিচালনা করার উদ্দেশে লজিক গেটগুলি তৈরি করতে ট্রানজিস্টর ব্যবহার করা হয়।এই লজিক গুলিই ডিজিটাল ইলেকট্রনিক্স এবং কম্পিউটার প্রসেসিংয়ের ভিত্তি। শব্দে গোলমাল বা মানের অবক্ষয়ের দিক থেকে ডিজিটাল সার্কিটগুলি অ্যানালগ সার্কিটের তুলনায় কম সংবেদনশীল।ডিজিটাল সিগন্যালের সাহায্যে ত্রুটি সনাক্তকরণ এবং সংশোধন সম্পাদন করা অধিকতর সহজ।ডিজিটাল সার্কিট ডিজাইনের প্রক্রিয়াটি স্বয়ংক্রিয় করতে ইঞ্জিনিয়াররা ইলেক্ট্রনিক ডিজাইন অটোমেশন (ইডিএ)ব্যবহার করেন। এটি এমন একধরনের সফটওয়্যার যা ডিজিটাল বর্তনীর লজিকগুলোকে ত্বরান্বিত করে।

আরও দেখুন 

 তড়িৎ প্রকৌশল
 ইন্টেল
 সান মাইক্রোসিস্টেম্‌স
 ইন্টেল মাইক্রোপ্রসেসরসমূহের তালিকা

ইলেকট্রনিক্স
নিউ কাশীপুর তাপবিদ্যুৎ কেন্দ্র

নিউ কাশীপুর তাপবিদ্যুৎ কেন্দ্রটি ভারতের পশ্চিমবঙ্গ রাজ্যের কলকাতা শহরের কাশীপুরে অবস্থিত একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি সিইএসসি লিমিটেড দ্বারা পরিচালিত হয়।

পরিচালনা ব্যয় বৃদ্ধির কারণে ২০০৪ সালে বিদ্যুৎকেন্দ্রটি পুরোপুরি বন্ধ করে দেওয়া হয়। এখন, এটি সিইএসসি লিমিডের অধীনে ১৩২ কেভি সাবস্টেশন রূপান্তরিত হয়েছে।

উৎপাদন ক্ষমতা 
তাপবিদ্যুৎ কেন্দ্রটির একটি উৎপাদন ক্ষমতা ছিল ১০০ মেগাওয়াট। এটি ১৯৪৯ সালে সম্পূর্ণ ভাবে চালু হয়।

তথ্যসূত্র

বহিঃসংযোগ

পশ্চিমবঙ্গের কয়লাভিত্তিক বিদ্যুৎ কেন্দ্র
কলকাতার ভবন ও স্থাপনা
১৯৪৯-এ পশ্চিমবঙ্গে প্রতিষ্ঠিত
২০শ শতাব্দীতে ভারতের স্থাপত্য